Document ID: /roh_data/filtered/fineweb-2-filterrobots_roh.jsonl.gz/12470

Il campiunadi mundial da hockey dal 2026 ha lieu en Svizra. La Federaziun svizra da hockey ha survegnì la conferma dal congress da hockey internaziunal a Tampere. La decisiun è stada ina clera chaussa. Perquai ch'il Casachstan era sa retratg era la Svizra la suletta candidata. Ils gieus han lieu a Turitg e Fribourg.
Cunquai è il turnier gia per la 11avla giada en Svizra. Quel dal 2020 ch'era planisà a Turitg n'ha betg gì lieu pervia da la pandemia. La davosa giada en Svizra era il campiunadi mundial l'onn 2009.